Agnese Rudzīte

Agnese Rudzīte (dzimusi 1979. gada 31. oktobrī Liepājā kā Matisone) ir latviešu māksliniece, kas veido grafiskus darbus – punktojumus, taktilās gleznas (taustāmi darbi, kas paredzēti neredzīgiem cilvēkiem), tekstildarbus – panno, zārdi, leļļuki, kā arī krāsojamās darba lapas.

Agnese Rudzīte ir mākslas maģistre, Higašikavas pilsētas Japānā Goda pilsone, titula ”Gada liepājnieks 2015”, ”Liepājas Kultūras balva 2015” ieguvēja un Starptautiskās Mākslas asociācijas IAA/AIAP UNESCO pārstāve (2018). Starpnozaru mākslas grupas SERDE rezidente.

Māte: Vaira Matisone, dzīvesbiedrs: pedagogs, mākslinieks Jānis Rudzītis, meita: māksliniece, skolniece Terēze Marija Miltiņa.

IAA/AIAP UNESCO Latvijas Nacionālās Komitejas vadītājs, mākslinieks Jānis Spalviņš teicis : 

"Mākslinieces Agneses Rudzītes trīsdimensiju taktilie darbi ir spilgts apliecinājums ne tikai lieliskiem mākslinieciskiem meklējumiem, bet arī cilvēciskumam un humānismam. Izstāde “Plaisa” Liepājas muzejā ir pirmais gadījums Latvijas mākslā, kad kāds radošais mākslinieks ir pievērsies šim virzienam - iespējai integrēt cilvēkus ar redzes traucējumiem."

Amerikas Latviešu mākslinieku apvienības (ALMA) prezidente Linda Treija rakstīja: ”Pēdējais mākslinieces projekts ir savas dzimtas izpēte, kas vainagojusies nopietnā, dziļā izstādē – vizuālajā stāstā ”Stiprā Made. Latvija”. Agnese spēj saskaņoties ar laiku, ienirt savas dzimtas vēsturē un šī ceļojuma emocionālo pārdzīvojumu nodot tālāk skatītājiem. Latvijas simtgadē ir būtiski savienot atmiņas, paaudzes un emocijas, tāpēc viņas redzējums par savas dzimtas likteni ir sevišķi nozīmīgs”. ("Jaunā Gaita", 2018, rudens)

Agnese Rudzīte sadarbībā ar Liepājas pilsētas pašvaldību izveidojusi 3 krāsojamos albumus "Izkrāso Liepāju!", sadarbojas ar rakstnieka H.Dorbes muzeju Ventspilī, Ventspils Amatu māju.

 Atsauces 

 Ārējās saites 
 Māksliniece Agnese Rudzīte par COVID-19 krīzi: “Cilvēkam vajag cilvēku.”
 Maģijas fabrika (ķīniešu)

Kategorija:Liepājā dzimušie
Kategorija:Latviešu grafiķi
Kategorija:Latvijas gleznotāji